**Ministru kabineta noteikumu projekta „Grozījumi Ministru kabineta 2005.gada 15.marta noteikumos Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Veterinārmedicīnas likuma 54.panta septītā daļa |
| 2.  | Pašreizējā situācija un problēmas | 2014.gada 26.jūnijā Latvijā tika konstatēts pirmais Āfrikas cūku mēra (turpmāk – ĀCM) uzliesmojuma gadījums. Tā kā ĀCM ir ļoti kontagioza slimība un tās apkarošanai nav izstrādāta vakcīna, Ministru kabinets 2014.gada 2.jūlija sēdē ar Ministru kabineta rīkojumu Nr.322 noteica ārkārtējās situācijas teritoriju. ĀCM Latvijā strauji izplatās un ir aptvēris jau vairākus novadus. Ievērojot lielo darba apjomu, ir nepieciešams noteikt, ka Pārtikas un veterinārā dienesta inspektoriem noteiktos pienākumus var veikt arī Pārtikas un veterinārā dienesta pilnvarotie veterinārārsti. Ir jāprecizē Ministru kabineta 2005.gada 15.marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177), nosakot, ka kompensāciju izmaksā tikai tādā gadījumā, ja dzīvnieku īpašnieks sev piederošos dzīvniekus ir reģistrējis Lauksaimniecības datu centrā saskaņā ar Ministru kabineta 2014.gada 15.jūlija noteikumu Nr.393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība” prasībām. ĀCM apkarošana rada ļoti lielus zaudējumus dzīvnieku īpašniekiem. Noteikumos Nr.177 noteikts, ka dzīvnieku īpašniekam Lauku atbalsta dienestā (turpmāk – LAD) jāiesniedz preču pavadzīmes arī par inventāru, bet par kokmateriāliem un citiem materiāliem aizgaldiem un materiāliem, kas tiek izmantoti nokauto vai nogalināto cūku sadedzināšanai vai aprakšanai, dzīvnieku īpašniekiem šādas pavadzīmes nav saglabājušās. Tāpēc ir jānosaka veids, kā aprēķināt kompensācijas apmēru par šādu inventāru un materiāliem. Tā kā noteikumu Nr.177 pielikumā kompensāciju apmērs ir noteikts atbilstoši dzīvnieku vecumam, tad ir ļoti būtiski, lai inspektors vai pilnvarotais veterinārārsts aktā norādītu nokauto vai nogalināto dzīvnieku vecumu – tas LAD ļautu aprēķināt un izmaksāt kompensāciju atbilstoši dzīvnieku vecumam.  |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4.  | Tiesiskā regulējuma mērķis un būtība | Ir sagatavots Ministru kabineta noteikumu projekts „Grozījumi Ministru kabineta 2005.gada 15.marta noteikumos Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā”” (turpmāk – noteikumu projekts). Noteikumu projekts sagatavots ar mērķi noteikt, ka inspektoriem noteiktos pienākumus var veikt arī pilnvarotie veterinārārsti, paredzēt kompensācijas apmēru ārkārtējās situācijas teritorijā esošo dzīvnieku īpašniekiem par iznīcināto inventāru un materiāliem nokauto vai nogalināto dzīvnieku sadedzināšanai vai aprakšanai, kā arī precizēt aktu, ko aizpilda PVD inspektors. Šīs anotācijas I sadaļas 2.punktā minēto problēmu noteikumu projekts atrisinās pilnībā. |
| 5.  | Projekta izstrādē iesaistītās institūcijas |  Lauku atbalsta dienests un Pārtikas un veterinārais dienests |
| 6.  | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7.  | Cita informācija | Nav. |
| **II. Tiesību akta projekta ietekme uz sabiedrību** |
| 1.  | Sabiedrības mērķgrupa | Noteikumu projekts attiecas uz dzīvnieku īpašniekiem, kam būs zaudējumi, ja viņu ganāmpulkā uzliesmos valsts uzraudzībā esoša dzīvnieku infekcijas slimība vai epizootija. Pēc Lauksaimniecības datu centra Dzīvnieku īpašnieku un dzīvnieku reģistra datiem, Latvijā 2014.gada 1.janvārī bija 40 946 lauksaimniecības dzīvnieku īpašnieki. |
|  2.  | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3.  | Tiesiskā regulējuma finansiālā ietekme | Dzīvnieku īpašniekam zaudējumu kompensāciju aprēķinās, ņemot vērā nokauto vai iznīcināto dzīvnieku vecumu, ko PVD inspektors norādīs, aizpildot aktu. Kompensācijas apmēru ārkārtējās situācijas teritorijā esošo dzīvnieku īpašniekiem par iznīcināto inventāru un materiāliem nokauto vai nogalināto dzīvnieku sadedzināšanai vai aprakšanai, aprēķinās procentuāli no kompensācijas apjoma par nokautajiem vai nogalinātajiem dzīvniekiem. |
|  4.  | Tiesiskā regulējuma nefinansiālā ietekme | Projekts šo jomu neskar. |
|  5. | Administratīvās procedūras raksturojums | Projekts Lauku atbalsta dienestam neuzliek papildu administratīvo slogu.  |
| 6.   | Administratīvo izmaksu monetārs novērtējums | Projekts šo jomu neskar. |
| 7.   | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | **Turpmākie trīs gadi (tūkst. latu)** |
| **(2015.gads)** | **(2016.gads)** |  **(2017.gads)** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | Nav precīzi aprēķināms. |
| 1.3. pašvaldību budžets | Nav precīzi aprēķināms. |
| 2. Budžeta izdevumi: | Nav precīzi aprēķināms. |
| 2.1. valsts pamatbudžets | Nav precīzi aprēķināms. |
| 2.2. valsts speciālais budžets | Nav precīzi aprēķināms. |
| 2.3. pašvaldību budžets | Nav precīzi aprēķināms. |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | Nav precīzi aprēķināms. |
| 3.3. pašvaldību budžets | Nav precīzi aprēķināms. |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Nav precīzi aprēķināms. |
| Nav precīzi aprēķināms. |
| Nav precīzi aprēķināms. |
| 5. Precizēta finansiālā ietekme: | X | Nav precīzi aprēķināms. |
| 5.1. valsts pamatbudžets | Nav precīzi aprēķināms. |
| 5.2. speciālais budžets | Nav precīzi aprēķināms. |
|  5.3. pašvaldību budžets | Nav precīzi aprēķināms. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins | Nav precīzi aprēķināms. |
| 6.2. detalizēts izdevumu aprēķins | Nav precīzi aprēķināms. |
| 7. Cita informācija | Kompensācijas tiek izmaksātas no valsts budžeta programmas 02.00.00. „Līdzekļi neparedzētiem gadījumiem” un līdzekļi kompensāciju izmaksai pieprasīti saskaņā ar Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. Sagaidāms, ka noteikumu projekts palielinās izdevumus no valsts budžeta atbilstoši konstatēto ĀCM gadījumu skaitam novietnēs un tur esošo dzīvnieku skaitam. |

*Anotācijas IV un V sadaļa – projekts šo jomu neskar.*

|  |
| --- |
| **VI. Sabiedrības līdzdalība un šīs līdzdalības rezultāti** |
| 1.  | Sabiedrības informēšana par projekta izstrādes uzsākšanu | Tā kā jautājums ir risināms ļoti steidzami, tad noteikumu projekts nav saskaņots ar sociālajiem partneriem. „Cūku audzētāju asociācija” ir informēta telefoniski. |
| 2.  | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Saeimas un ekspertu līdzdalība | Nav attiecināms |
| 5. | Cita informācija | Nav  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projektu pēc tā pieņemšanas īstenos Pārtikas un veterinārais dienests un Lauku atbalsta dienests. Noteikumu projekta izpilde iespējama uzreiz pēc tā pieņemšanas. |
| 2. | Projekta ietekme uz pārvaldes funkcijām | Noteikumu projekts nemaina pārvaldes funkcijas. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Noteikumu projekta īstenošana pārvaldes institucionālo struktūru neietekmēs.  |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Noteikumu projekta īstenošana pārvaldes institucionālo struktūru neietekmēs. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Noteikumu projekta īstenošana pārvaldes institucionālo struktūru neietekmēs. |
| 6. | Cita informācija | Nav |

Zemkopības ministrs J.Dūklavs

2014.08.08. 15:12

1067

S.Vanaga

67027363, Sanita.Vanaga@zm.gov.lv